বিপুল উৎসাহ-উদ্দীপনা ও ধর্মীয় ভাবগাম্ভীর্যের মধ্য দিয়ে শেরপুরে শ্রীশ্রীজগন্নাথদেবের রথযাত্রা উৎসব অনুষ্ঠিত হয়েছে। ১৪জুলাই শনিবার এ উপলক্ষে সনাতন ধর্মাবলম্বী হিন্দু নারী-পুরুষ জেলা শহরের গোপালবাড়ী মন্দির থেকে একটি রথ টেনে নয়আনী বাজার এলাকার কালিমাতার মন্দিরে নিয়ে যান। বিকেলে আন্তর্জাতিক কৃষ্ণ ভাবনামৃত সংঘ (ইসকন), শেরপুরের উদ্যোগে শহরের গৃদানারায়ণপুর এলাকার নরসিংহ জিউর মন্দির থেকে আরেকটি রথ টেনে কালিমাতার মন্দিরে নিয়ে যাওয়া হয়। এ উপলক্ষে ইসকন নরসিংহ জিউর মন্দির প্রাঙ্গণে বিশেষ প্রার্থনা ও হরিনাম কীর্ত্তণের আয়োজন করে। গোপালবাড়ী মন্দির প্রাঙ্গণে মেলা অনুষ্ঠিত হয়।